"L-argumenti taghna huma sekulari – huma argumenti relatati ma' dak li hu beneficjali ghas-socjeta'. Ghax dawn l-argumenti jiehdu l-linja tal-Knisja ma jfissirx li qed nimponu twemmin religjuz. Bl-introduzzjoni tad-divorzju, se nkunu qed inbiddlu l-kuncett ta' weghda dejjiemi fiz-zwieg, u dan se jkollu effett fuq il-generazzjonijiet tal-futur." Hekk qal Arthur Galea Salomone waqt li wiegeb ghall-mistoqsijiet kontrollati li staqsewh il-gurnalisti nhar il-Hamis li ghaddew fuq il-PBS. Il-kelma sekulari tfisser xi haga li ghandha x'taqsam ma' affarijiet tad-Dinja li mhumiex meqjusa bhala religjuzi, sagri jew spiritwali. Issa f'stat bhal Malta li suppost li huwa sekulari, s-separazzjoni civili ghandu jkollu sahha akbar mis-separazzjoni jew annulament offruti mill-Knisja, izda minhabba l-ftehim ta' Guido Demarco mas-Santa Sede fl-1993 fuq il-propjeta' tal-Knisja, iz-zwieg tal-Knisja gie fuq iz-zwieg civili. Mela Galea Salomone qieghed f'stat fejn iz-zwieg tal-Knisja ghandu vantagg fuq dak civili, u l-introduzzjoni tad-divorzju ghandu jidhol biex jirranga dan l-izbilanc li ma ssibu fl-ebda pajjiz civilizat u sekulari. Galea Salomone li huwa avukat u wera li jaf sew idur mal-lewza beda jitkellem qisha Malta hija kompletament sekulari meta mhijiex minhabba dan it-trattat infami minn wara dahar il-poplu Malti. Minhabba dan, il-grupp tieghu qieghed jimponi twemmin religjuz ghax irid li ahna nibqghu taht il-madmad ta' dan l-izbilanc li jiffavorixxi l-Knisja u ma jhallix soluzzjoni civili tidhol. Il-kuncett dejjiemi fiz-zwieg huwa kuncett tal-Knisja mhux ta' l-istat, tant li llum kull pajjiz minbarra Malta u l-Filippini ghandu d-divorzju. Mela f'nifs wiehed Galea Salomone jghid li l-grupp tieghu hu wiehed sekulari u ftit wara jghid li jaqblu mal-kuncett taz-zwieg dejjiemi li huwa kuncett totalment religjuz! Dan ghaliex, il-Knisja Kattolika tinsisti li Alla jew Gesu qalu z-zwieg ghandu jkun ghal dejjem; filwaqt li l-ebda kostituzzjoni ta' pajjiz ma' jghid hekk. Jekk Galea Salomone qed jaghti l-akbar importanza lil dak li tghid il-Knisja u mhux l-istat, mela l-grupp tieghu mhuwiex sekulari, izda religjuz. L-unika punt li naqblu mieghu huwa li d-divorzju se jkollu effett fuq il-generazzjoni tal-futur. Mhux se nghidu l-effett x'se jkun, izda l-effetti ta' l-annulamenti li tista' taghtihom biss il-Knisja, nafuhom u Galea Salomone zgur mhux se jghid li huma posittivi. Allura ghalfejn jaqbel ma' l-annulament li johloq l-istess problemi tad-divorzju u ma jaqbilx mad-divorzju? Ghaliex hu agent tal-Knisja Kattolika li jmexxi grupp Kattoliku. Ahna nsostnu li l-gvern ghandu d-dmir li joffri lill-poplu Malti soluzzjoni sekulari ghaz-zwieg miksur b'mod irreparabbli u jaqta' l-ispaga li l-Knisja qed tuza biex tidderigieh biha. Galea Salomone lilna qatt ma jista' jikkonvincina li m'ghadux vested interest fil-kwistjoni tad-divorzju. Wara kollox, ahna nafu li hu wiehed mid-diretturi tal-Bank tal-Knisja, l-APS u c-cerman tar- Risk Management ta' l-istess Bank. Ma tahsbux li ghalih hu mportanti li l-baqra li jahleb tibqa' tipprovdilu l-halib billi tibqa' tahtaf il-poter li ghandha fuq iz-zwieg f'dan il-pajjiz; poter li jisboq sew lil dak tal-gvern?
L-Għaref ta' Salamun